# Mario Cuomo

| Mario Cuomo |
| --- |
|  |
| Født | 15. juni 1932 Jamaica |
| Død | 1. jan. 2015   (82 år) Manhattan |
| Beskjeftigelse | Advokat, politiker, baseballspiller  |
| Embete | * New Yorks guvernør (1983–1994)
* Lieutenant Governor of New York (1979–1982)
* Secretary of State of New York (1975–1978)
 |
| Utdannet ved | St. John's University St. John's University School of Law St. John's Preparatory School |
| Ektefelle | Matilda Cuomo |
| Far | Andrea Cuomo |
| Mor | Immaculata Cuomo |
| Barn | Margaret Cuomo Andrew Cuomo Christopher Cuomo Maria Cuomo Cole |
| Parti | Det demokratiske parti |
| Nasjonalitet | USA |
| Gravlagt | St. John Cemetery |
| Signatur |
|  |
|

---

Mario Cuomo på Commons |

**Mario Matthew Cuomo** (1932–2015) var en amerikansk politiker (demokrat). Han var guvernør i New York i tre perioder fra 1983 til 1995. Cuomo døde bare noen timer etter at hans sønn Andrew Cuomo var blitt innsatt i sin andre periode som guvernør.

## Liv og virke

### Bakgrunn

Mario Cuomo var sønn av katolske italienske innvandrere til USA. Faren Andrea Cuomo var fra Nocera Inferiore, og moren Immacolata (født Giordano) var fra Tramonti i Campania. Familien eide en forretning i South Jamaica i Queens.

Cuomo fikk sin skolegang og høyere undervisning i hjembyen, og avla i 1953 sin grunneksamen og i 1956 juristeksamen ved St. John’s University i New York City. Deretter var han advokat.

Den ambisjon han hadde hatt om å bli profesjonell baseballspiller la han bort etter å ha pådratt seg en idrettsskade.[*trenger referanse*]

### Politiker

Cuomo var kandidat i 1977 til borgermestervalget i New York. Han tapte i demokratenes primærvalg mot Ed Koch, men bestemte seg for likevel å stille til valg, for det lille partiet Liberal Party of New York. Han tapte med knapp margin mot Koch i selve borgermestervalget.

I guvernørvalget i 1978 ble Cuomo som demokrat valgt til viseguvernør i staten New York. Han tjenestegjorde som viseguvernør 1979-1982. I guvernørvalget i 1982 beseiret han Koch i demokratenes primærvalg og vant knepent mot republikaneren Lewis Lehrman i selve guvernørvalget.

Han fikk nasjonalt ry meget på grunn av en tale han holdt under Democratic National Convention i 1984, der han kritiserte president Ronald Reagans politikk.[*trenger referanse*] Etter dette ble han i vide kretser ansett som den ledende potensielle kandidat som Det demokratiske partis presidentkandidat ved valgene både i 1988 og 1992, men begge ganger avstod han fra å la seg nominere.[*trenger referanse*] Han fikk en slags status som nølende eller motvillig fanebærer for demokratene ved disse anledninger, og fikk tilnavnet *Hamlet on the Hudson*.[*trenger referanse*]

Cuomo ble kjent for sine liberale standpunkter, som for eksempel sin sterke motstand mot dødsstraff. I sin embedstid forhindret ham ved sitt veto flere ganger at dødsstraffen ble gjeninnført i delstaten.[*trenger referanse*] Han var personlig motstander av abort, men inntok politisk det såkalte *pro-choice*-standpunkt.[*trenger referanse*]

Etter tre mandatperioder som guvernør tapte Cuomo i 1994 guvernørvalget mot George Pataki.

## Referanser

## Eksterne lenker

* (en) Mario Cuomo – Baseball-Reference.com (Minor League)